Ατλέτικο Παραναένσε

Η Ατλέτικο Παραναένσε (Club Athletico Paranaense, Ατλέτικο Παραναένσε) είναι μια βραζιλιάνικη ποδοσφαιρική ομάδα από την πόλη Κουριτίμπα στην Παρανά. Ιδρύθηκε στις 26 Μαρτίου 1924. Έδρα της ομάδας είναι το Στάδιο Χοακίμα Αμέρικο Γκιμαράες, χωρητικότητας 41.456 θεατών. Συμμετέχει στη Σέριε Α'. Η ομάδα κέρδισε το Πρωτάθλημα ποδοσφαίρου ανδρών Βραζιλίας το 2001.

 Ιστορία 
Η ίδρυση της ομάδας έγινε το 1924 μετά απο την συγχώνευση δύο παραδοσιακών σωματείων με έδρα την Κοριτίμπα, την International football club και την America futebol clube. Ο πρώτος αγώνας της νεοσύστατης ομάδας ήταν φιλικός με την Ατλέτικο Παραναένσε να κερδίζει την Universal FC με 4-2. Στην διάρκεια του 20ου αιώνα η ομάδα είχε να επιδείξει 18 πρωταθλήματα Παρανά αλλά δεν είχε αντίστοιχες επιτυχίες στις Βραζιλιάνικες και στις Διεθνείς διοργανώσεις της Λατινικής Αμερικής. Αυτό άλλαξε με την αρχή του 21ου αιώνα και την κατάκτηση του Πρωταθλήματος Βραζιλίας το 2001, ενώ το 2000 είχε συμμετάσχει για πρώτη φορά στο Κόπα Λιμπερταδόρες. Η Ατλέτικο συνέχισε τις καλές πορείες και το 2005, στην τρίτη της συμμετοχή στο Λιμπερταδόρες έφτασε μέχρι τον τελικό όπου έχασε το κύπελλο απο την επίσης Βραζιλιάνικη Σάο Πάολο. Το 2006 έκανε ακόμα μία αξιόλογη πορεία, αυτή την φορά στο Κόπα Σουδαμερικάνα, όπου έφτασε μέχρι τα ημιτελικά του θεσμού. Το 2013 έφτασε μέχρι τον τελικό στο Κύπελλο Βραζιλίας χάνοντας από την Φλαμένγκο 3-1 σε διπλούς τελικούς αλλά στην 2η συμμετοχή της σε τελικό το 2019 κατέκτησε το κύπελλο με 2 νίκες επί της Ιντερνασιονάλ του Πόρτο Αλέγκρε ενώ ήταν και φιναλίστ στο θεσμό και το 2021 χάνοντας αυτή την φορά από την Ατλέτικο Μινέιρο. Εκτός όμως από τους εγχώριους τίτλους η Ατλέτικο την τελευταία πενταετία κατέκτησε και τους πρώτους της Διεθνείς τίτλους, αρχής γενομένης με το Κόπα Σουδαμερικάνα το 2018 όπου επικράτησε της Κολομβιανής Τζούνιορ Μπαρανγκίγια στα πέναλτι. Επόμενος διεθνής τίτλος ήταν το Suruga Bank Championship (που πρόσφατα μετονομάστηκε σε J.League Cup /Copa Sudamericana championship) με αντίπαλο την Ιαπωνική Σόναν την οποία νίκησε με το ευρύ 4-0. Το 2019 συμμετείχε και στον τελικό του Ρεκόπα Σουδαμερικάνα με αντίπαλο την Ρίβερ Πλέιτ από την οποία έχασε σε διπλούς αγώνες με συνολικό σκορ 3-1. Το 2021 κατέκτησε για 2η φορά το Κόπα Σουδαμερικάνα επικρατώντας στον τελικό της Red Bull Bragantino με 1-0. Έτσι είχε το δικαίωμα συμμετοχής και στον τελικό του Ρεκόπα Σουδαμερικάνα το 2022 αλλά για ακόμα μία φορά δεν κατάφερε να το κατακτήσει, χάνοντας αυτή την φορά σε διπλούς τελικούς από την Παλμέιρας με συνολικό σκορ 4-2. Το 2022 επίσης συμμετείχε στο Κόπα Λιμπερταδόρες ως κάτοχος του Κόπα Σουδαμερικάνα και αφού πέρασε ως 2η από την φάση των ομίλων, στα νοκ άουτ παιχνίδια απέκλεισε κατά σειρά τις Λιμπερτάδ, Εστουδιάντες και Παλμέιρας και έφτασε για 2η φορά στην ιστορία της στον τελικό της διοργάνωσης. Εκεί αντιμετώπισε την Φλαμένγκο από την οποία έχασε με 1-0 με γκολ του Γκαμπριελ Μπαρμπόσα στις καθυστερήσεις του πρώτου ημιχρόνου και ενώ λίγα λεπτά νωρίτερα είχε μείνει με 10 παίκτες μετά την αποβολή του αμυντικού της Πέδρο Ενρίκε με 2η κίτρινη καρτα.

 Γήπεδο 
Το Στάδιο Χοακίμα Αμέρικο Γκιμαράες (πορτογαλικά: Estádio Joaquim Américo Guimarães), περισσότερο γνωστό ως Αρένα ντα Μπαϊσάντα ή Μπασάντα (πορτογαλικά: Arena da Baixada), είναι ένα στάδιο στην συνοικία Άκουα Βέρντε της πόλης Κουριτίμπα της Βραζιλίας.

Το στάδιο χτίστηκε σε τοποθεσία όπου προηγουμένως σταγάζονταν οι μπαρουταποθήκες του Στρατού της Βραζιλίας. Ιδρύθηκε το 1914 και αποτελεί έδρα της τοπικής ομάδας Ατλέτικο Παραναένσε, στην οποία ανήκει το στάδιο και το λειτουργεί. Για μια περίοδο, από το 2005 μέχρι το 2008, το στάδιο μετονομάστηκε σε Kyocera Arena, καθώς η ιαπωνική εταιρεία Kyocera αγόρασε τα δικαιώματα του ονόματος του σταδίου.

Επιπροσθέτως, είναι ένα από τα στάδια του Παγκόσμιου Κυπέλλου Ποδοσφαίρου 2014. Είναι το πρώτο στάδιο στην Βραζιλία με συνθετικό χλοοτάπητα καθώς και το πρώτο στάδιο στην χώρα με συρόμενο σκέπαστρο που καλύπτει πλήρως τον αγωνιστικό χώρο και τις εξέδρες για την διεξαγωγή αγώνων κάτω από οποιεσδήποτε καιρικές συνθήκες.

Απο το 2024 μετονομάστηκε σε Ligga Arena κατόπιν συμφωνίας χορηγίας.

χωρίς-πλαίσιο|960x960εσ

 Τίτλοι 

 Διεθνείς: 3 

 Κόπα Σουδαμερικάνα: (2) 2018, 2021
 Suruga Bank Championship: (1) 2019
 Κόπα Λιμπερταδόρες: Φιναλίστ (2): 2005, 2022

 Εγχώριοι: 2 

 Μπραζιλεϊράου
 Πρωταθλήτρια: (1) 2001
 Φιναλίστ: 2004

 Κύπελλο Βραζιλίας
 Κυπελλούχος: (1) 2019
 Φιναλίστ: 2013, 2021

 Β' Κατηγορία Βραζιλίας
 Πρωταθλήτρια: (1) 1995
 Φιναλίστ: 1990, 2025
Πολιτειακοί τίτλοι
 Πρωτάθλημα Παρανά: 28
 1925, 1929, 1930, 1934, 1936, 1940, 1943, 1945, 1949, 1958, 1970, 1982, 1983, 1985, 1988, 1990, 1998, 2000, 2001, 2002, 2005, 2009, 2016, 2018, 2019, 2020, 2023, 2024

 Κύπελλο Παρανά: 2
 1998, 2003

 Παραπομπές 

 Εξωτερικοί σύνδεσμοι 

     Official Site 
  Unofficial Site
  Torcida Organized OS FANATICOS Official 
  Torcida Organized ULTRAS Official

Κατηγορία:Ποδοσφαιρικές ομάδες Βραζιλίας
Κατηγορία:Ατλέτικο Παραναένσε
Κατηγορία:Ιδρύσεις ποδοσφαιρικών ομάδων το 1924